CELEX: 62017TN0475
Language: hu
Date: 2017-08-02 00:00:00
Title: T-475/17. sz. ügy: 2017. augusztus 2-án benyújtott kereset – Rogesa kontra Bizottság

25.9.2017   
            
            
               HU
            
            
               Az Európai Unió Hivatalos Lapja
            
            
               C 318/17
            
         2017. augusztus 2-án benyújtott kereset – Rogesa kontra Bizottság
   (T-475/17. sz. ügy)
   (2017/C 318/23)
   Az eljárás nyelve: német
   
      Felek
   
   
      Felperes: Rogesa Roheisengesellschaft Saar mbH (Dillingen, Németország) (képviselők: S. Altenschmidt és A. Sitzer ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa semmisnek a, felperes 2017. május 29-i megerősítő kérelméről (hivatkozás: GestDem 2017/1788) szóló, 2017. június 20-i, másodlagosan 2017. július 11-i bizottsági elutasító határozatot, valamint
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első, a dokumentumokhoz való hozzáférés feltételeinek teljesülésére alapított jogalap
               
                           —
                        
                        
                           A felperes előadja, hogy a megtámadott határozat sérti az 1049/2001 (1) rendelet 2. cikkének (1) bekezdésével összefüggésben értelmezett 1367/2006 (2) rendelet 3. cikkének első mondatát, mivel a felperes jogosult a kért dokumentumokhoz való hozzáférésre.
                        
                     
         
               2.
            
            
               A második, az 1049/2001/EK rendelet 4. cikke szerinti kizárási okok fennállásának hiányára alapított jogalap
               
                           —
                        
                        
                           A felperes úgy érvel, hogy a kért dokumentumok nem tartalmaznak az 1049/2001/EK rendelet 4. cikke (2) bekezdésének első francia bekezdése szerinti kereskedelmileg érzékeny adatokat, és mindenesetre nyomós közérdeket képez a dokumentumok közzététele.
                        
                     
                           —
                        
                        
                           A felperes továbbá úgy érvel, hogy az 1049/2001/EK rendelet 4. cikke (2) bekezdésének második francia bekezdése szerinti megtagadási ok, amely szerint megtagadható a dokumentumhoz való hozzáférés, amennyiben annak közzététele hátrányosan befolyásolja a bírósági eljárások és jogi tanácsadás védelmét, szintén nem áll fenn, mivel a Bíróság előtt folyamatban lévő C-80/16 ügyet (ArcelorMittal Atlantique és Lorraine) a 2017. július 26-i ítélet szinte lezárta.
                        
                     
                           —
                        
                        
                           A felperes előadja továbbá, hogy a Bizottságnak mindenesetre részleges, adott esetben a bizalmasan kezelendő adatok kitakarásával történő hozzáférést kellett volna biztosítania. A Bizottság határozata ezáltal sérti az 1049/2001/EK rendelet 4. cikkének (6) bekezdését, valamint az EUSZ 5. cikk (4) bekezdése szerinti arányosság elvét.
                        
                     
         
               3.
            
            
               A harmadik, a Bizottság által elkövetett eljárási szabálytalanságra alapított jogalap
               
                           —
                        
                        
                           Végül a felperes az 1049/2001/EK rendelet 8. cikkének megsértésére hivatkozik. A határidő kétszer, legutoljára határozatlan ideig történő meghosszabbítása ellenére a kereset megindításáig a felperes 2017. május 29-én benyújtott megerősítő kérelméről nem született határozat. Azr 1049/2001/EK rendelet 8. cikke előírja a határidő egyszer, 15 munkanappal, nem pedig határozatlan időtartamra történő meghosszabbításának lehetőségét.
                        
                     
         
      (1)  A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet (HL L 264., 13. o.).
   
      (2)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o., magyar nyelvű különkiadás 1. fejezet, 3. kötet, 331. o.).